Hr Elvis Andersoo Teie 14.03.2018 avaldus

EnergiaProjekt OÜ

Endla 3

10122 TALLINN Meie 10.04.2018 nr 21300-03-18/31

Liitumise tehnilised tingimused

1. **Üldine**
2. Objekt: Erika tn 3 Päästeameti haldushoone
3. Tingimuste kehtivusaeg: 10.04.2020
4. Ühendatav arvutuslik soojuskoormus vastavalt avaldusele (täpsustada projekteerimise käigus), MW:

|  |  |  |  |  |
| --- | --- | --- | --- | --- |
|  | Küte | Ventilatsioon | Soe vesi | Kokku |
| Erika tn 3 | 0,045 | 0,154 | 0,135 | 0,334 |

1. Soojusvõrguga liitumiseks tuleb sõlmida hoone omanikul **liitumisleping**, mis on projektdokumentatsiooni koostamise, soojustorustiku ehitamise ning soojusmüügilepingu sõlmimise aluseks. Selleks pöörduda AS Utilitas Tallinn tehnilise teeninduse osakonda: projektijuht (tel 6 107 143, 6 107 149).
2. AS Utilitas Tallinn tehnilised tingimused nr 21300-03-18/3, 18.01.2018 Erika tn 3 haldushoone soojusvarustuse projekteerimiseks lugeda kehtetuks seoses lähteandmete muutumisega.
3. Liitumisprotsessi täpsem kirjeldus asub <https://www.utilitas.ee/liitu-kaugkuttega/>
4. **Soojustorustiku projekteerimisel arvestada järgmiste tingimustega:** 
   1. Soojustorustiku projekteerimise käigus tekkivate tehniliste küsimuste lahendamiseks ja tööprojekti kooskõlastamiseks pöörduda AS Utilitas Tallinn Võrguhooldusosakonda: Andrei Mjagkov (tel 6 107 453).
   2. Projekteerida soojustorustik alates ühenduspunktist (Punkt 1) kuni Erika tn 3 haldushoone soojussõlmeni vastavalt lisatud põhimõttelisele skeemile **LISA 1.**

|  |  |  |  |
| --- | --- | --- | --- |
| **Algus** | **Lõpp** | **DN** | **orient. pikkus,**  **m** |
| Punkt 1 | Punkt 2 (hoone soojussõlm) | 50 | 43 |

* 1. Eelisoleeritud soojustorustikule tuleb projekteerida/paigaldada maa-alune eelisoleeritud sulgarmatuur võimalikult ühenduskoha lähedale:
  + Punkt 1 Punkt 2 poole
  1. Soojustorustikul tuleb töös hoiuks vajaliku õhutus- ja tühjendusarmatuuri paiknemine ning kogus peale soojustorustiku kulgemisjoone ja kõrgusmärkide (profiili) selgumist kooskõlastada AS Utilitas Tallinn Võrguhooldusosakonnaga täiendavalt.
  2. Projekti koostamisel tuleb arvestada, et Ehitusseadustikuga on kehtestatud kaugküttetorustiku kaitsevöönd ja sellega kaasnevad kitsendused. Soojustorustikule tuleb seada kõik ligipääsemiseks ja teenindamiseks vajalikud servituudid.
  3. Planeerimisel ja projekteerimisel arvestada vajadusega torustikule ligi pääseda ja võimalusega kasutada tööde teostamisel tavapärast kaeve- ja ehitustehnikat. Tagada nõuetekohased kujad ja vahekaugused ning kaugküttetorustiku tavapärane paigaldussügavus (ca 1 m). Ehitisi ja kõrghaljastust torustiku peale mitte planeerida. Torustiku kulgemisjoone kujundamisel jälgida üldisi nõudeid ja soovitusi, arvestada tavapäraste paigaldusmeetoditega (soojusliikumiste ja pingeolukorra kontroll) ning mitte ületada toruterasele ja isolatsioonisüsteemile lubatavaid jõude/pingeid.
  4. Kaugküttetorustikule lähemale kui 5m tohib paigaldada ainult teisaldatavaid piiratud juurteruumiga nn „kastipuid“, mida saab kaevetööde ajaks teisaldada. Tavalisi puid /kõrghaljastust soojustorustikule lähemale kui 5m mitte istutada.
  5. Tagada torustiku nõuetekohane plaaniline 30 aastane eluiga, tagada nõutav tugevus ja varutegurid, mitte ületada lubatavaid pingeid toruterasele ja PUR-PE isolatsioonisüsteemile. Tagada planeeritava ja olemasoleva torustikuosa töökindel koostoimimine. Keevisõmbluste kvaliteet peab vastama EVS-EN ISO 5817 klass C nõuetele. Keevisõmbluste NDT-kontroll teostada vastavalt EVS-EN 13941 määrangutele.
  6. Maa-alune torustikuosa peab olema lekkeotsimissüsteemi kontrolltraatidega eelisoleeritud torumaterjalist (EVS-EN253, 448, 488, 489). Projekteerimis- ja paigaldustöö vastavalt standardile EVS-EN 13941.
  7. Hoonesiseses osas määrata torustiku toestamine/riputamine, anda tugede konstruktsioon ja paiknemine (samm). Määrata hoone seinu läbivate soojustorustike läbiviikude konstruktsioon ja avade tihendamine (tihendid ja nende veetihedusnõuded).
  8. Torustiku nn primaarkontuuri osa peab olema terasest P235 vastavalt EN-10216-2, EN 10217-2 ja EN10217-5 määrangutele. Kasutatavate torude ja toruelementide (põlved, hargnemised, üleminekud jms) seinapaksus ei tohi olla väiksem standardiga EVS-EN 253 määratust.
  9. Soojustorustiku projekteerimisel tuleb arvestada **LISA 2** toodud tingimustega.

1. **Soojussõlme projekteerimisel tuleb arvestada järgmiste tingimustega:**
2. Soojussõlme projekteerimise käigus tekkivate tehniliste küsimuste lahendamiseks ja projekti kooskõlastamiseks pöörduda AS Utilitas Tallinn tehnilise teeninduse osakonda: Joel Veisserik (tel. 610 7151).
3. Soojuskandja parameetrid:

* arvutuslik temperatuurigraafik 118oC soojusallikast väljumisel. Maksimaalne temperatuur on 130oC. Minimaalne temperatuur on 65oC, milline võtta sooja tarbevee soojusvaheti valikul aluseks;
* maksimaalne rõhk soojusvõrgus katsetuste ajal on 1,6 MPa. Rõhkude vahe ühenduskohas oleneb soojusvõrkude hüdraulilisest režiimist. Rõhkude minimaalne vahe, millest tuleb lähtuda soojussõlme arvutuste teostamisel ja seadmete valikul on 0,1 MPa.

1. Soojussõlme projektis näha ette primaarpoolel diferentsiaalrõhu regulaator, et tagada soojussõlmele püsiv rõhulang võrguvee muutuva rõhu ja tarbija soojuskoormuste kõikumiste korral.
2. Soojusenergia arveldus peab toimuma soojusarvesti näitude alusel. Kliendi avalduse alusel AS Utilitas Tallinn paigaldab soojusarvesti oma vahenditega (tel 610 7155).
3. Peale soojussõlme paigaldamist vormistada ja kooskõlastada soojussõlme pass AS Utilitas Tallinn tehnilise teeninduse osakonnas: Veera Ipolitova, Joel Veisserik (tel. 610 7521, 610 7151).
4. Soojussõlme projekteerimisel arvestada **LISAS 3** toodud tingimustega.

Lugupidamisega

# Elis Fels

## Võrgujuht

*/allkirjastatud digitaalselt/*

## Veera Ipolitova

## 610 7521

**LISA 1**: Põhimõtteline soojustorustiku skeem

**LISA 2:** [Soojustorustiku projekteerimise üldised tehnilised tingimused](https://www.utilitas.ee/wp-content/uploads/2017/07/Liitumise-juhised_UTIL.pdf)

**LISA 3:** [Soojussõlme projekteerimise üldised tehnilised tingimused](https://www.utilitas.ee/wp-content/uploads/2017/07/Liitumise-juhised_UTIL.pdf)